**Likumprojekta „Grozījums likumā “Par grāmatvedību”” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2016.gada 5.janvāra sēdes protokollēmums (protokols Nr.1, 35.§ 2.-5.punkts), kas paredz atbalstīt uzkrāšanas principa ieviešanu Valsts ieņēmumu dienesta (turpmāk – VID) administrēto valsts budžeta ieņēmumu uzskaitē.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašlaik **likuma “Par grāmatvedību”** (turpmāk – likums) 7.panta pirmā daļa noteic, ka grāmatvedības reģistros izdara ierakstus, kas pamatoti ar attaisnojuma dokumentiem. Attaisnojuma dokuments ir dokuments, kurš apliecina uzņēmuma saimnieciskā darījuma esamību un kurā ietverti vismaz šādi dokumenta rekvizīti un informācija par saimniecisko darījumu:1) dokumenta autora nosaukums;2) dokumenta autora reģistrācijas numurs;3) dokumenta autora juridiskā adrese;4) dokumenta veida nosaukums;5) dokumenta datums;6) dokumenta reģistrācijas numurs;7) paraksts;8) atsevišķiem attaisnojuma dokumentu veidiem — arī citi tiesību aktos noteiktie obligātie dokumenta rekvizīti;9) saimnieciskā darījuma dalībnieki;10) saimnieciskā darījuma apraksts, pamatojums un mērītāji (daudzumi, summas), bet tiesību aktos noteiktajos gadījumos — arī cita informācija par saimniecisko darījumu.Turklāt likuma 7.1 pantā noteiktas atkāpes, kādus dokumentus var uzskatīt par attaisnojuma dokumentiem, ja tajos nav ietverts kāds no likuma 7.pantā noteiktiem attaisnojuma dokumentu rekvizītiem vai arī norādāmā informācija par saimniecisko darījumu.Savukārt Budžeta iestādei, kurai būs deleģēts uzdevums veikt tās administrēto valsts budžeta ieņēmumu uzskaiti *atbilstoši uzkrāšanas principam*, ieņēmumus un ar tiem saistītos aktīvus un saistības vajadzēs novērtēt atbilstoši dokumentiem, kas saņemti no nodokļa maksātāja, piemēram, pamatojoties uz normatīvos aktos noteiktām nodokļu deklarācijām, tāpat arī uz VID informācijas sistēmas nokavējuma naudas aprēķiniem, kā arī uz VID pieņemtiem lēmumiem par soda naudas aprēķināšanu. Šādos gadījumos, lai nebūtu vēl jāsagatavo papildu iekšējs attaisnojuma dokuments, kas atbilstu likuma prasībām par attaisnojuma dokumentu, nepieciešams likumā noteikt atkāpes attaisnojuma dokumenta rekvizītu un informācijas apjomu prasībām.Turklāt, lai nodrošinātu vienādu pieeju, ka ne tikai VID, bet arī pārējie likuma subjekti varēs veikt grāmatvedības reģistros ierakstus uz minētajiem dokumentiem, jāparedz, ka ierakstus grāmatvedības reģistros varēs veikt visi likuma subjekti.Likumprojektā, papildinot likuma 7.1 pantu, paredzēts noteikt, ka par ārēju attaisnojuma dokumentu var tikt uzskatītas arī normatīvajos aktos noteiktās nodokļu deklarācijas, kā arī nodokļu (nodevas) administrācijas (likuma “Par nodokļiem un nodevām” izpratnē - *Valsts ieņēmumu dienests un tā izveidotas institūcijas, pašvaldības domes ieceltas amatpersonas vai izveidotas iestādes, kā arī citas valsts institūcijas, ja tās paredzētas konkrētos likumos*) izdotie dokumenti saistībā ar tā administrēto nodokļu, nodevu un citu tā administrēto maksājumu uzskaiti, kas attiecināmi uz valsts budžetu (piemēram, administratīvajā procesā pieņemtie lēmumi), arī tajos gadījumos, kad dokumentos nav ietverts kāds no šā likuma 7.panta pirmajā daļā noteiktajiem rekvizītiem vai normā noteiktā informācija par saimniecisko darījumu.”Noteikta norma, kas attiecināma uz Nodokļu (nodevas) administrāciju veicot administrēto nodokļu, nodevu un citu maksājumu uzskaiti, grāmatvedības reģistros, ka var izdarīt ierakstus arī pamatojoties uz tās informācijas sistēmas aprēķiniem konkrētajā datumā, kas veikti atbilstoši normatīvajiem aktiem. Tas nozīmē, ka ir jāsaglabā konkrētajā datumā fiksēto informācijas sistēmas aprēķinu tā, lai nodrošinātu izsekojamību ierakstiem grāmatvedības reģistros. VID ar 2021.gada 1.janvāri veiks jaunu pienākumu, t.i, ar 2021.gada 1.janvāri veiks VID administrēto valsts budžeta ieņēmumu grāmatvedības uzskaiti saskaņā ar uzkrāšanas principu. Lai to nodrošinātu, VID savlaicīgi jāveic sagatavošanās darbi, tai skaitā jānodrošina informācijas sistēmas atbalsts (jānodrošina maksājumu administrēšanas informācijas sistēmas (turpmāk – MAIS) izstrāde). Lai nodrošinātu, ka MAIS tiek izstrādāta plānotajos termiņos, t.i., līdz 2020.gada 31.decembrim, MAIS izstrāde ir jāuzsāk ne vēlāk kā 2018.gada 1.jūnijā. Tādējādi regulējums likumprojektā tiek virzīts apstiprināšanai 2017.gadā – valsts budžeta 2018.gadam likumprojektu paketē, lai savlaicīgi noteiktu prasības valsts budžeta ieņēmumu grāmatvedības uzskaitei un savlaicīgi būtu iespējams uzsākt MAIS izstrādi. |
| 3. | Projekta izstrādē iesaistītās institūcijas | Finanšu ministrija, VID, Valsts kase. |
| 4. | Cita informācija | Nav |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Attiecas uz komersantiem, kooperatīvajām sabiedrībām, ārvalstu komersantu filiālēm un nerezidentu (ārvalstu komersantu) pastāvīgajām pārstāvniecībām, biedrībām un nodibinājumiem, politiskajām organizācijām (partijām) un to apvienībām, reliģiskajām organizācijām, arodbiedrībām, iestādēm, kuras tiek finansētas no valsts budžeta vai pašvaldību budžetiem, uz valsts vai pašvaldību aģentūrām, citām juridiskajām un fiziskajām personām, kas veic saimniecisko darbību (likuma izpratnē — uzņēmums)Arī uz VID, atsevišķi kārtojot grāmatvedības uzskaiti, saistībā ar deleģēto uzdevumu VID veikt tā administrēto nodokļu, nodevu un citu tā administrēto maksājumu, kas attiecināmi uz valsts budžetu, uzskaiti *atbilstoši uzkrāšanas* principam. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā ietvertajam tiesiskajam regulējumam ir pozitīva ietekme uz tautsaimniecību. Ieviešot praksē ar likumprojektu paredzēto kārtību, paredzams, ka samazināsies administratīvais slogs grāmatvedības kārtošanā.  |
| 3. | Administratīvo izmaksu monetārs novērtējums  | Administratīvo izmaksu monetāru aprēķinu nav iespējams veikt.  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem**  |
|

|  |
| --- |
|  |
|

|  |  |  |
| --- | --- | --- |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets |  |  | 0 | 0 | 0 |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets |  |  | 0 | 0 | 0 |
| 2.3. pašvaldību budžets |  |  | 0 | 0 | 0 |
| 3. Finansiālā ietekme: | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | **0** | **0** |
| 3.2. speciālais budžets |   |  | 0 | 0 | 0 |
| 3.3. pašvaldību budžets |   | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  | 0 | 0 | 0 |
| 5.2. speciālais budžets |  | 0 | 0 | 0 |
| 5.3. pašvaldību budžets |  | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 7. Cita informācija | MAIS izstrādei ir nepieciešami finanšu resursi, kurus plānots piesaistīt no Eiropas Reģionālās attīstības fonda (turpmāk – ERAF projekta ietvaros. Ņemot vērā minēto, VID ir izstrādājis projektu “Nodokļu informācijas pakalpojumu modernizācija” (turpmāk – Projekts), lai ieviestu Uzkrāšanas principu tā administrēto valsts budžeta ieņēmumu grāmatvedības uzskaitē un vienoto nodokļu kontu. Projekta “Nodokļu informācijas pakalpojumu modernizācija” realizācija notiks trīs kārtās ar kopējām plānotajām izmaksām 16 995 620,00 EUR. Pagaidām vēl nav piešķirts pilns Eiropas Savienības fondu finansējums VID informācijas sistēmu modernizācijai Projekta ietvaros, t.sk. uzkrāšanas principa un vienotā nodokļu konta ieviešanai. Pašlaik ir uzsākta ERAF līdzfinansētā Projekta 1.kārtas realizācija ar kopējo finansējumu 4 500 000 EUR.Uzkrāšanas principa ieviešana tiks īstenota projekta 2.un 3.kārtā.

|  |  |  |  |  |  |  |
| --- | --- | --- | --- | --- | --- | --- |
| Projekts | **2017** | **2018** | **2019\*** | **2020\*\*** | **2021** | **Kopā pa kārtām, EUR** |
| 1.kārta, t.sk: | 480 019 | 1 227 980 | 2 792 001 |   | 0 | 4 500 000 |
| Valsts budžets (15%) | 72 003 | 184 197 | 418 800 |  |  | 675 000 |
| ERAF (85%) | 408 016 | 1 043 783 | 2 373 201 |  |  | 3 825 000 |
| 2.kārta | 0 | 820 000 | 3 928 850 | 3 006 770 | 0 | 7 755 620 |
| 3.kārta | 0 | 0 | 820 000 | 1 230 000 | 2 690 000 | 4 740 000 |
| **Kopā pa gadiem, EUR** | 480 019 | 2 047 980 | 7 540 851 | 4 236 770 | **2 690 000** |  |
| **Kopā, EUR** | **16 995 620** |

Pēc projekta pabeigšanas sistēmas uzturēšanai papildus nepieciešamais finansējums, kas tiks pieprasīts normatīvajos aktos noteiktajā kārtībā.

|  |  |  |  |
| --- | --- | --- | --- |
| Uzturēšana | 2021.gadā | 2022.gadā | 2023.gadā un turpmāk |
| Papildus nepieciešams, EUR | 561 770 | 749 570 | 749 570 |

 |

 |

 |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Saistībā ar deleģēto uzdevumu VID veikt tā administrēto nodokļu, nodevu un citu tā administrēto maksājumu, kas attiecināmi uz valsts budžetu, uzskaiti *atbilstoši uzkrāšanas* principam, nepieciešams papildināt MK 2003.gada 21.oktobra noteikumos Nr.585 “Noteikumi par grāmatvedības kārtošanu un organizāciju”, kas būs saistoši arī VID, administrējot valsts budžeta nodokļus (nodevas) un citus maksājumus valsts budžetā. Paredzēts: 1.papildināt noteikumus ar 48.1 punktu, nosakot, ka Nodokļu (nodevu) administrācija, kura atbilstoši Likumā par budžetu un finanšu vadību noteiktam deleģējumam kārto tās administrēto nodokļu, nodevu un citu tā administrēto maksājumu uzskaiti, kas attiecināmi uz valsts budžetu, drīkst veikt prasību un saistību salīdzināšanu par nodokļiem, nodevām un citiem maksājumiem valsts budžetā izlases kārtībā pēc būtiskuma principa.; 2. papildināt noteikumus ar 48.2 punktu , nosakot, ja uzņēmuma dati par VID  administrētajiem nodokļu, nodevu un citu tā administrētajiem maksājumiem, kas attiecināmi uz valsts budžetu atšķiras no VID Elektroniskās deklarēšanas sistēmā pieejamiem datiem, tad uzņēmums  informē  VIDpar konstatēto uzskaites datu atšķirību. |
| 2. | Atbildīgā institūcija | Finanšu ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| *Projekts šo jomu neskar* |

|  |
| --- |
| VI. Sabiedrības līdzdalība un komunikācijas aktivitātes |
|

|  |  |  |
| --- | --- | --- |
|  1. |  Plānotās sabiedrības līdzdalības un komunikācijas aktivitātes saistībā ar projektu | Informācija par likumprojektu ir ievietota Finanšu ministrijas mājas lapā, publicējot informāciju par likumprojekta izstrādi. |
|  2. |  Sabiedrības līdzdalība projekta izstrādē | Projekta izstrādē notikušas konsultācijas ar Valsts kasi, VID. |
|  3. |  Sabiedrības līdzdalības rezultāti | Nav nepieciešams  |
|  4. |  Cita informācija | Nav. |

 |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | VID, Valsts kase  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 6. | Cita informācija | Nav. |

Finanšu ministre D.Reizniece-Ozola

Valsts sekretāre B.Bāne

A.Priede 67083866,

Arta.Priede@fm.gov.lv